Precizări cu privire la testarea în vederea constituirii colectivului

clasei a V-a cu program intensiv de studiu a limbii engleze,

în anul școlar 2021-2022

1. **ASPECTE ORGANIZATORICE**
2. *Calendarul de desfășurare a testării* în vederea constituirii colectivului clasei a V-a cu program intensiv de studiu a limbii engleze, în anul școlar 2021-2022 este următorul:

* 28 iunie – 01 iulie 2021: înscrierea candidaților
* **05 iulie 2021, ora 9.00: desfășurarea testului**
* 06 iulie 2021, ora 14.00: afișarea rezultatelor inițiale
* 07 iulie 2021, orele 09-12.00: depunerea contestațiilor
* 09 iulie 2021, ora 14.00: afișarea rezultatelor finale

1. *Intrarea elevilor în sălile de examen* se va permite pe baza carnetului de elev, ștampilat și semnat pentru anul în curs de școala de proveniență;
2. *Ditribuirea pe clase* a elevilor va fi afișată atât pe site-ul școlii, cât și la avizier.
3. **EXTRAS din**

**OM Nr. 4797/31.08.2017, completat cu OME nr 3691/19.04.2021**

(1) Prin clasă cu predare a unei limbi moderne în regim intensiv se înțelege acea clasă din învățământul preuniversitar în care o limbă modernă se studiază într-un număr mai mare cu 2 ore față de numărul de ore prevăzut în trunchiul comun prin Planul-cadru de învățământ, ore care pot fi de tip extindere, curriculum diferențiat sau opțional (CDȘ) la nivelul disciplinei (4 ore/săptămână).

(2) Studiul limbii moderne la clasele cu predare în regim intensiv se realizează pe grupe, o grupă fiind constituită din maximum 16 elevi.

(3) Elevii care, anterior înscrierii în clasa a V-a, la clasele cu predare în regim intensiv a unei limbi moderne de circulație internațională, au promovat examene de competență lingvistică într-o limbă de circulație internațională, la un nivel de competență egal sau superior nivelului A1 din CECRL sunt admiși fără a mai susține proba de competențe lingvistice la limba modernă respectivă, numai dacă numărul total al elevilor care optează pentru acest tip de clase este egal cu numărul de

locuri aprobat pentru clasele cu predare în regim intensiv a unei limbi de circulație internațională. În cazul în care numărul total al elevilor care optează pentru clasele cu predare în regim intensiv a unei limbi de circulație internațională este mai mare decât numărul de locuri aprobat pentru acest tip de clase, toți elevii susțin testul pentru evaluarea nivelului de competență lingvistică.

(4) În învățământul gimnazial, la clasele cu predare a unei limbi moderne în regim intensiv, pentru orele alocate din trunchiul comun **se susține lucrare scrisă semestrială la limba modernă respectivă, începând din clasa a VII-a.**

(5) Testul de competență lingvistică pentru admiterea în clasa a V-a cu program intensiv de studiu al unei limbi moderne de circulație internațională vizează competențele și cunoștințele acumulate în clasele a III-a și a IV-a, constând într-o probă scrisă.

**PROBA SCRISĂ - timp de lucru - 1 ORĂ**

Proba scrisă presupune citirea unui text, selectarea variantei corecte de răspuns (adevarat/fals) si redactarea de răspunsuri la întrebări ce vizeaza intelegerea textului, completarea de propozitii cu forma corecta a verbului la prezentul simplu sau continuu si redactarea unui text de aproximativ 70 de cuvinte pe o temă dată, care să demonstreze capacitatea de exprimare în scris și însușirea principalelor funcții/acte de limbaj, conform nivelului A1 prevăzut de programele școlare pentru clasele a III-a și a IV-a.

Director,

Prof. Raluca Mariana COZMA

DOAMNA DIRECTOR,

Subsemnatul(a) ......................................................................................................................., în calitate de părinte/tutore, legitimat cu CI, seria ..........., nr...................................., având domiciliul în .........................................................................................................................................., vă rog să binevoiți a-mi aproba cererea de înscriere în clasa a V-a cu program de studiu intensiv al limbii engleze, în anul școlar 2021-2022, a fiului/fiicei mele ......................................................................................., având CNP-ul .............................................., elev(ă) în clasa a IV-a la școala .............................................................................................................

Data, Semnătura,

\* Am evaluat riscurile asupra sănătății copilului meu și / sau membrilor familiei și declar că sunt de acord ca, în cazul în care numărul de cereri depășește numărul de locuri, fiica mea / fiul meu să participe la procesul de selecție care se va desfășura pe data de 5 iulie 2021.

\*\* Prin completarea prezentei cereri, îmi exprim consimțământul pentru colectarea, stocarea și prelucrarea datelor cu caracter personal de către Școala Gimnazială „Ion Ghica”, Iași, în scopul înscrierii la selecția organizată de școală pe data de 5 iulie 2021, conform Regulamentului (UE) 2016/679 privind protecția persoanelor fizice în ceea ce privește prelucrarea datelor cu caracter personal și privind libera circulație a acestor date și de abrogare a Directivei 95/46/CE și a legislației în vigoare.

\*\*\*Îmi asum corectitudinea datelor introduse.